Adomas Zigmantas Sapiega

Adomas Zigmantas Sapiega (; 1892 m. gegužės 2 d., Heluanas – 1970 m. spalio 20 d., Briuselis) – Lenkijos lakūnas, Lenkijos armijos kavalerijos rezervo poručikas.

 Biografija 
Lenkijos kunigaikščių Sapiegų giminės atstovas, herbo „Lis“ savininkas. Kunigaikščio Vladislovo Leono Adomo Sapiegos (1853–1920) ir Elžbietos Konstancijos Potulickos (1859–1948) penktas sūnus. Broliai – Kazimieras, Leonas, Juozapas, Aleksandras, Vladislavas, Andžejus ir Stanislovas Adomas.

Buvo vienas pirmųjų Austrijos-Vengrijos karinių lakūnų Pirmajame pasauliniame kare. Po to tarnavo ir kariavo Lenkijos kavalerijoje. Gavo poručiko laipsnį 1919 m. liepos 1 d., 1924 metais tarnavo 2-ojo Rokatninskio kavalerijos pulko rezervo karininku.

 Šeima ir vaikai 
1918 metų gruodžio 10 d. Krokuvoje vedė Terezą Sobanską (1891 m. spalio 20 d. – 1981 m. spalio 14 d.), grafo Mykolo Marijos Sobanskio (1858–1934) ir grafaitės Liudvikos Marijos Vodzickos (1857–1944) dukterį. Jie turėjo aštuonis vaikus:

 Sofija Marija (1919  m. spalio 10 d. – 1997 m. rugpjūčio 14 d.), vyras nuo 1942 metų grafas Leonas Mykolas Komorovskis (1907–1992)
 Roza Marija (1921 m. rugpjūčio 14 d. – 1944 m. rugsėjo 2 d.)
 Gabriela (1922 m. balandžio 18 d.–1924)
 Adomas (g. ir m. 1923 m. lapkričio 23 d.)
 Jadvyga Tereza Marija (g. 1924 m. gruodžio 15 d.), vyras nuo 1947 metų Moricas de San (1911–1997)
 Mykolas Ksaveras (1930 m. gegužės 6 d. – 2013 m. rugpjūčio 11 d.), žmona nuo 1952 metų Mariam Luiza Henrietė de Deker de Brandeken (1927–1997)
 Marija Liudvika (1931 m. rugpjūčio 9 d.), vyras nuo 1955 metų Maksimilianas de Chemptine (1931–2011)
 Stanislavas Artūras (1937 m. sausio 9 d. – 1956 m. kovo 10 d.)

Adomo Zigmanto Sapiegos proanūkė – Matilda d’Uekem d’Аkoz, Belgijos kartaliaus Filipo žmona.

 Literatūra 
 Sapieha E., Dom Sapieżyński, Warszawa 1995.
 Rocznik Oficerski 1924, Ministerstwo Spraw Wojskowych, Oddział V Sztabu Generalnego Wojska Polskiego, Warszawa 1924, s. 540, 622

 Nuorodos 
 Adam Zygmunt ks. Sapieha-Kodeński z Krasiczyna h. Lis
 Sapiegų genealogija

Adomas Zigmantas